ভারতের ভাল কফি এবং আমাদের ভাল গলদা চিংড়ি নিজেদের বাজারে বিক্রি না করার বাজে অভ্যাসকে বলেছিলাম ‘গরীব রপ্তানিকারক’এর প্রবণতা , আজকে ফাইনান্সিয়াল এক্সপ্রেসে একটা খবর দেখে ভাল লাগল, আমাদের দেশের গার্মেন্টসও একই প্রবণতায় ভুগছিল, কিন্তু এখন তাদের মধ্যে পরিবর্তনের আভাস পাওয়া যাচ্ছে, দেশের বিশাল পোষাক খুচরাবিপণনের বাজারে প্রতিষ্ঠিত গার্মেন্টস প্রতিষ্ঠানগুলো প্রবেশ করেছে এবং আরো বড় পরিসরে প্রবেশ করার কথা ভাবছে। এই উদ্যোগ ভাল উদ্যোগ এতে দেশীয় ক্রেতারা দেশীয় ভাল পোষাকের ভোক্তা হতে পারবে এবং দেশের অর্থনীতিতেও আভ্যন্তরীন বাজার আরো শক্তিশালী হবে।